CELEX: 32019D1991
Language: hu
Date: 2019-11-28 00:00:00
Title: A Politikai és Biztonsági Bizottság (KKBP) 2019/1991 Határozata (2019. november 28.) az Európai Unió koszovóiEz a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. jogállamiság-missziója (EULEX KOSZOVÓ) misszióvezetőjének kinevezéséről (EULEX KOSZOVÓ/2/2019)

29.11.2019   
               
               
                  HU
               
               
                  Az Európai Unió Hivatalos Lapja
               
               
                  L 308/105
               
            
         A POLITIKAI ÉS BIZTONSÁGI BIZOTTSÁG (KKBP) 2019/1991 HATÁROZATA
         (2019. november 28.)
         az Európai Unió koszovói (*1) jogállamiság-missziója (EULEX KOSZOVÓ) misszióvezetőjének kinevezéséről (EULEX KOSZOVÓ/2/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió koszovói jogállamiság-missziójáról (EULEX KOSOVO) [helyesen: EULEX KOSZOVÓ] szóló, 2008. február 4-i 2008/124/KKBP tanácsi együttes fellépésre (1) és különösen annak 12. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Politikai és Biztonsági Bizottság (PBB) a 2008/124/KKBP együttes fellépés 12. cikke (2) bekezdésének értelmében és a Szerződés 38. cikkének harmadik bekezdésével összhangban felhatalmazással rendelkezik arra, hogy meghozza az Európai Unió koszovói jogállamiság-missziója (EULEX KOSZOVÓ) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.
                  
               
                     (2)
                  
                  
                     A Tanács 2018. június 8-án elfogadta a (KKBP) 2018/856 határozatot (2), amellyel módosította a 2008/124/KKBP együttes fellépést és 2020. június 14-ig meghosszabbította az EULEX KOSZOVÓ megbízatásának időtartamát.
                  
               
                     (3)
                  
                  
                     A PBB 2019. május 29-én elfogadta a (KKBP) 2019/908 határozatot (3), amellyel meghosszabbította Alexándra PAPADOPÚLU-nak, az EULEX KOSZOVÓ misszióvezetőjének a megbízatását a 2019. június 15-től 2019. december 31-ig terjedő időszakra, azzal, hogy ez egy ideiglenes, az új misszióvezető kinevezéséig tartó meghosszabbítás.
                  
               
                     (4)
                  
                  
                     Az Unió külügyi és biztonságpolitikai főképviselője 2019. november 6-án azt javasolta, hogy Lars-Gunnar Wigemarkot nevezzék ki az EULEX KOSZOVÓ misszióvezetőjévé a 2019. december 1-től 2020. június 14-ig terjedő időszakra.
                  
               
                     (5)
                  
                  
                     A (KKBP) 2019/908 határozatot ezért hatályon kívül kell helyezni,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Lars-Gunnar Wigemarkot nevezi ki az Európai Unió koszovói jogállamiság-missziójának (EULEX KOSZOVÓ) misszióvezetőjévé a 2019. december 1-től 2020. június 14-ig terjedő időszakra.
         
         
            2. cikk
            A (KKBP) 2019/908 határozat hatályát veszti.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. november 28-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (1)  HL L 42., 2008.2.16., 92. o.
         
         
            (2)  A Tanács (KKBP) 2018/856 határozata (2018. június 8.) az Európai Unió koszovói jogállamiság-missziójáról (EULEX KOSOVO [helyesen: EULEX KOSZOVÓ]) szóló 2008/124/KKBP együttes fellépés módosításáról (HL L 146., 2018.6.11., 5. o.).
         
            (3)  A Politikai és Biztonsági Bizottság (KKBP) 2019/908 határozata (2019. május 29.) az Európai Unió koszovói jogállamiság-missziója (EULEX KOSZOVÓ) misszióvezetője megbízatásának meghosszabbításáról (EULEX KOSZOVÓ 1/2019) (HL L 145., 2019.6.4., 19. o.)